Liz Wahl

Elizabeth ”Liz” Wahl (s. 1985 Filippiinit) on yhdysvaltalainen toimittaja.Elizabeth Wahl – Biographical Sketch House Committee on Foreign Affairs 15.4.2015, viitattu 1.9.2024 Elizabeth Wahl, Russia Joins the Anti- Israel Fray Europe’s Edge, CEPA 19.10.2023, viitattu 1.9.2024 Felix Gillette, Liz Wahl, Former RT News Anchor, Quits and Prospers Bloomberg 25.4.2014, viitattu 1.9.2024 Wahl syntyi Yhdysvaltain laivaston tukikohdassa Filippiineillä. Hänellä on myös sukujuuria Unkarissa. Wahl valmistui Fairfieldin yliopistosta, jossa opiskeli pääaineinaan englannin kieltä ja journalismia. Hän työskenteli tuottajana Connecticutissa, toimittajana Pohjois-Mariaaneilla ja NBC:n kirjeenvaihtajana Guamilla. Hän oli Pohjois- Mariaaneilla Russia Todayn (RT) ottaessa häneen yhteyttä.Jessikka Aro: Putinin trollit (2019, Johnny Kniga), ISBN 978-951-0-45380-3 Yhteydenotto perusteltiin Wahlin tekemällä raportilla Fukushiman ydinvoimalaonnettomuudesta. Wahl aloitti työskentelyn RT:llä vuonna 2011.Karolina Zbytniewska, Former RT presenter: Russian disinformation is a weapon Euractiv 22.12.2016, viitattu 1.9.2024 Hän oli kanavan kirjeenvaihtaja ja uutisankkuri. Hän irtisanoutui kanavan palveluksesta suorassa lähetyksessä maaliskuussa 2014 vastalauseena kanavan tavalle käsitellä Krimin miehitystä. Lähetyksestä netissä julkaistu video levisi viraalisti.Rory Carroll, Russia Today news anchor Liz Wahl resigns live on air over Ukraine crisis The Guardian 6.3.2014, viitattu 1.9.2024 Russia Today TV presenter Liz Wahl quits on air BBC 6.3.2014, viitattu 1.9.2024 Wahlin ero herätti kansainvälistä lehdistöhuomiota. Wahl arvosteli RT-kanavaa Vladimir Putinin tekojen valkopesusta. RT piti julkista irtisanoutumista Wahlin tempauksena itsensä markkinoinniksi. James Kirchickin mukaan Wahl oli ottanut häneen yhteyttä jo elokuussa 2013 Kirchickin esitettyä RT:llä mielenilmauksensa Putinin homoihin kohdistamaa vainoa vastaan. Kirchickin mukaan Wahl kertoi kokeneensa työnsä jo tuolloin ongelmalliseksi, mutta ettei ollut vielä valmis irtisanoutumaan.James Kirchick, Exclusive: RT Anchor Liz Wahl Explains Why She Quit The Daily Beast 12.7.2017, viitattu 1.9.2024 Wahl on esiintynyt myös muun muassa CNN:llä, MSNBC:llä, Fox Newsissä ja Bloomberg Televisionissa. Hän on kirjoittanut Politicoon. Vuonna 2017 hän aloitti raportoinnin Ukrainasta Newsylle. Wahl on RT:n palveluksesta eroamisensa jälkeen ollut aktiivinen puhuja Venäjän propagandataktiikoista, journalistisesta etiikasta ja mediaympäristön nopeasta muutoksesta. Hän on osallistunut paneelikeskusteluihin ja journalistisiin konferensseihin Liettuassa, Norjassa ja muissa Euroopan maissa. Wahlin mukaan RT on osa Venäjän disinformaatiokoneistoa, jonka tarkoitus on tehdä länsimaisista yhteiskunnista epävakaita. Wahl katsoo Venäjän vuoden 2014 aggressioiden Ukrainassa muodostaneen käännekohdan sekä RT:n toiminnassa että muualla venäläisessä disinformaatiokentässä. Hänen mukaansa Venäjän disinformaatio muuttui aggressiivisemmaksi ja häpeilemättömämmäksi. Hänen mukaansa Venäjä levittää disinformaatiota tiedotusvälineidensä, palkkaamiensa trollien, hakkeroinnin ja äärimielisten poliitikkojen rahoittamisen kautta Euroopassa ja Amerikassa. == Lähteet == Luokka:Yhdysvaltalaiset toimittajat Luokka:Vuonna 1985 syntyneet Luokka:Elävät henkilöt